تمبو (آن لائن) ڈی آئی جی پولیس نصیرآباد شہاب عظیم لہڑی ایس ایس پی نصیرآباد عرفان بشیر ناکنڈآن جوڑ کروک سی سی ٹی وی وین ناجاچ ءِ ہلک و ایس ایس پی نصیرآباد نا کوشست آتاستاءِ کرے۔ دا وخت آ ڈی آئی جی پولیس نصیرآباد شہاب عظیم لہڑی پارے کہ پوسکن آ دور انا خواست آتا رد اٹ سی سی ٹی وی وین ضلع نا اہم ءُ گرج اسے ہراڑان مچ آ شار انا سرولنس مننگ کیک۔ یات سلے کہ ڈی ائی جی نصیرآباد پولیس رینج شہاب عظیم لہڑی و ایس ایس پی نصیرآباد عرفان بشیر نا خصوصی پارت و فنڈنگ آن نیو سی سی ٹی وی وین ءِ جوڑ کننگانے ہراٹی جوان ءُ 4 کیمر، ایئرکنڈیشنڈ، ریفریجریٹر، آن لائن ریکارڈنگ، وائی فائی تون اوار ٹریسنگ سسٹم ہم خلنگانے‘ وین انا کمک اٹ یوم عاشورہ، ربیع الاول وایلو اہم انگا جلسہ غاتا چاروکی تون اوار اوار امن وایمنی ٹی کمک رسینگ کیک وخت اس کہ مست انا سی سی ٹی وی وین ءِ بندی تیکن وین جوڑ کرسا اودے ہم کاریم اٹ اتنگانے۔
